На основу члана 54. Закона о државним службеницима („Службени гласник РС”, бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 94/17, 95/18, 157/20, 142/22, 13/25 – одлука УС, 19/25 и 109/25) и члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19 и 67/21) и Закључка Комисије за давање сагласности за ново запошљавање и додатно радно ангажовање код корисника јавних средстава 51 Број: 112-12769/2025 од 28. новембра 2025. године, Министарство спорта оглашава

**ЈАВНИ КОНКУРС**

**за попуњавање извршилачких радних места у**

**Министарству спорта**

**I** **Орган у коме се попуњавају радна места:**

Министарство спорта, Београд, Булевар Михајла Пупина 2

**II** **Радна места која се попуњавају:**

1. **Радно место за анализу реализације програма и постизање планираних ефеката и статистике у области олимпијског спорта**, у звању саветник, у Одељењу за развој и унапређење система спорта, у Сектору за спорт − 1 извршилац.

**Опис послова:** Прати и проверава благовременост и адекватност достављања извештаја о спроведеним годишњим програмима надлежних националних спортских савеза; проверава и анализира садржину достављених извештаја и приложену документацију; припрема анализу реализације годишњих програма и постизање планираних ефеката са становишта ефективности и ефикасности улагања у врхунски спорт; обавља послове контроле достављених извештаја од стране организација у области спорта и израђује дописе за евентуалне допуне извештаја – достављање недостајуће документације и појашњења; предлаже и друге мере у области остваривања општег интереса у области спорта, у складу са закљученим уговорима; сачињава извештаје о реализацији програма на недељном, месечном и годишњем нивоу; припрема анализе и извештаје о оствареним резултатима путем финансирања по основу годишњих програма; израђује анализе и извештаје о обављеним прегледима, са аспекта постављених циљева и остварених резултата; обавља и друге послове по налогу начелника Одељења.

**Услови:** Стечено високо образовање из научне, односно стручне области у оквиру образовно – научног поља природно – математичких наука, техничко – технолошких или друштвено – хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање три године радног искуства у струци, положен државни стручни испит, као и потребне компетенције за рад на радном месту.

**Висина основне плате:** 82.849,66 динара (нето износ).

**2**. **Радно место за анализу и проверу извештаја у области спорта**, у звању саветник, у Одељењу за развој и унапређење система спорта, у Сектору за спорт − 2 извршиоца.

**Опис послова:** Прати и проверава благовременост и адекватност достављања извештаја о спроведеним редовним годишњим програмима; проверава и анализира садржину достављених извештаја и приложену документацију; обавља послове контроле утрошка буџетских средстава од стране организација у области спорта и израђује дописе за евентуалне допуне извештаја – достављање недостајуће документације и појашњења, односно акта којима се налаже повраћај буџетских средстава у утврђеним случајевима; предлаже и друге прописане мере у области остваривања општег интереса у области спорта, у складу са закљученим уговорима; сачињава извештаје о реализацији и повраћају буџетских средстава на недељном, месечном и годишњем нивоу; контролише да ли се средства троше у складу са програмом који се финансира од стране Министарствa; припрема анализе и извештаје о оствареним резултатима путем финансирања по основу редовних годишњих програма; израђује анализе и извештаје о обављеним прегледима, односно проверама, резултатима провера и утицају на остварење очекиваних резултата; обавља и друге послове по налогу начелника Одељења.

**Услови:** Стечено високо образовање из научне, односно стручне области у оквиру образовно – научног поља природно – математичких, техничко – технолошких или друштвено – хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање три године радног искуства у струци, положен државни стручни испит, као и потребне компетенције за рад на радном месту.

**Висина основне плате:** 82.849,66 динара (нето износ).

**3.** **Радно место за анализу реализације програма великих међународних такмичења**, у звању саветник, у Одељењу за развој и унапређење система спорта, у Сектору за спорт − 1 извршилац.

**Опис послова:** Прати и проверава благовременост и адекватност достављања извештаја о спроведеним програмима организације великих међународних такмичења; проверава и анализира садржину достављених извештаја и приложену документацију; обавља послове контроле утрошка буџетских средстава од стране организација у области спорта и израђује дописе за евентуалне допуне извештаја – достављање недостајуће документације и појашњења, односно акта којима се налаже повраћај буџетских средстава у утврђеним случајевима; предлаже и друге мере у области остваривања општег интереса у области спорта, у складу са закљученим уговорима; сачињава извештаје о реализацији и повраћају буџетских средстава на недељном, месечном и годишњем нивоу; контролише да ли се средства троше у складу са програмом који се финансира од стране Министарствa; припрема анализе и извештаје о оствареним резултатима путем финансирања по основу програма организације великих међународних такмичења; израђује анализе и извештаје о обављеним прегледима, односно проверама, резултатима провера и утицају на остварење очекиваних резултата; обавља и друге послове по налогу начелника Одељења.

**Услови:** Стечено високо образовање из научне, односно стручне области у оквиру образовно – научног поља природно – математичких, техничко – технолошких или друштвено – хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање три године радног искуства у струци, положен државни стручни испит, као и потребне компетенције за рад на радном месту.

**Висина основне плате:** 82.849,66 динара (нето износ).

**4**. **Радно место за нормативне и опште правне послове**, у звању самостални саветник, у Одељењу за нормативне, правне и оперативно – аналитичке послове у спорту, у Сектору за спорт − 1 извршилац.

**Опис послова:** Припрема мишљења на нацрте закона и одговоре на друге правне акте чији су предлагачи други органи државне управе, као и стручна мишљења о примени прописа из области спорта; прати и анализира упоредно право ЕУ од значаја за израду прописа из области спорта, пресуде међународних судова и арбитража у којима је једна од страна Република Србија у споровима из области спорта, припрема извештаје, покреће иницијативе и предлоге аката, сарађује са члановима радних група за израду нацрта закона из области спорта; учествује у изради нацрта закона, праћењу и анализи ефеката примене прописа из области спорта и израђује предлоге других аката из области, израђује подзаконске акте из области спорта, организује и учествује у јавним расправама при изради нацрта закона из области спорта; припрема и израђује акта у поступцима по жалбама на решења спортског инспектора у другостепеном поступку, као и у другим поступцима по жалбама из области спорта, као и на одлуке регистратора у складу са законом којим се уређује поступак регистрације у Агенцији за привредне регистре Републике Србије у другостепеном поступку; израђује предлоге решења, одлука, уговора и других аката из области спорта, као и аката у судским и другим поступцима пред надлежним органима и институцијама из области спорта и сарађује са Државним правобранилаштвом и другим надлежним органима; обезбеђује јавну доступност података из Јединствене евиденције удружења, организација и предузетника у области спорта – преко интернета; сарађује са Секретаријатом у спровођењу поступака јавних набавки из делокруга Сектора; обавља и друге послове по налогу начелника Одељења.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање пет година радног искуства у струци, положен државни стручни испит, као и потребне компетенције за рад на радном месту.

**Висина основне плате:** 103.480,20 динара (нето износ).

**5.** **Радно место за правне послове и припрему уговора**, у звању саветник, у Одсеку за управљање инфраструктурним пројектима, у Сектору за спорт − 1 извршилац.

**Опис послова:** Израђује предлоге уговора, учествује у изради предлога финансијског плана, предлога решења о распореду средстава за пројекте спортске инфраструктуре плана извршења и годишњег плана јавних набавки, одлука и других аката у поступку јавне набавке; учествује у раду комисија за јавне набавке; сачињава и доставља извештаје о спроведеним поступцима јавних набавки; припрема решења о примопредаји изведених радова и других аката у току реализације уговора, учествује у раду комисија и других радних тела; припрема мишљења на предлоге и нацрте закона и подзаконских аката, сарађује са јединицама локалне самоуправе као корисницима спортских објеката; обавља и друге послове по налогу шефа Одсека.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање три године радног искуства у струци, положен државни стручни испит, као и потребне компетенције за рад на радном месту.

**Висина основне плате:** 82.849,66 динара (нето износ).

**6. Радно место за инспекцијске послове у спорту – инспектор**, у звању самостални саветник, у Одсеку за инспекцијске послове у спорту, у Сектору за спорт − 1 извршилац.

**Опис послова:** Спроводи инспекцијски надзор и превентивно деловање у области спорта; поступа по представкама и извештава подносиоце о предузетим радњама и мерама и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима у области спорта и израђује периодичне извештаје о обављеном надзору; пружа стручну и саветодавну помоћ надзираном субјекту у сложенијим стварима за обављање спортских активности и делатности; анализира извештаје о самопровери и самопроцени надзираних субјеката у области спорта; учествује у изради предлога контролних листа плана инспекцијског надзора и годишњег извештаја о раду; проверава испуњеност услова за вршење послова стручног оспособљавања за спортска занимања, односно звања; обавља друге послове по налогу шефа Одсека.

**Услови:** Стечено високо образовање из научне области правне науке или из научне области физичко васпитање и спорт на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање пет година радног искуства у струци, положен државни стручни испит, положен испит за инспектора, као и потребне компетенције за рад на радном месту.

**Висина основне плате:** 103.480,20 динара (нето износ).

**7. Радно место за координацију припреме и извршења буџета**, у звању саветник, у Одељењу за финансијско – материјалне, аналитичке и информатичке послове, у Секретаријату Министарства − 1 извршилац.

**Опис послова:** Припрема Предлог годишњег финансијског плана Министарства и учествује у припреми средњорочног плана Министарства и Приоритетних области финансирања Министарства и израђује извештаје; учествује у контроли спровођења законитог, наменског и економичног трошења буџетских средстава; израђује и прати План извршења буџета и реализацију утврђених средстава, евидентира и прати реализацију буџета у складу са одобреним месечним квотама и учествује у изради извештаја о извршењу буџета по програмима, програмским активностима и пројектима и процедури промена апропријација и квота; учествује у пословима финансијског планирања и контроле извршења плана и у планирању и распоређивању квота по апропријацијама и програмима, програмским активностима и пројектима и уноси квоте у одговарајућу апликацију у Трезору; предузима радње у поступку укњижења имовине Министарства и сарађује са Републичком дирекцијом за имовину Републике Србије; припрема акте и информације везане за примања и издатке из буџетских средстава; уноси плаћања и прати евиденцију о реализацији финансијских трансакција са Управом за Трезор, прати динамику реализације створених уговорених обавеза и припрема извештаје по евиденционим рачунима и функцијама; обавља и друге послове по налогу начелника Одељења.

**Услови:** Стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање три године радног искуства у струци, положен државни стручни испит, као и потребне компетенције за рад на радном месту.

**Висина основне плате:** 82.849,66 динара (нето износ).

**8. Радно место интерног ревизора**, у звању саветник, у Групи за интерну ревизију − 1 извршилац.

**Опис послова:** Обавља послове ревизије, и то ревизију система, ревизију успешности пословања, финансијску ревизију и ревизију усаглашености, обавља разговоре, прегледа документацију, сачињава сажетке и израђује радне папире; идентификује, обрађује и документује ревизорске налазе и препоруке користећи независну процену области коју је ревидирао, саопштава или помаже при саопштавању резултата обављених ревизија и консултантских ангажмана министру путем писаних и усмених извештаја; пружа савете руководству и запосленима; учествује у изради нацрта годишњег плана ревизије и помаже у идентификовању и процени ризичних области; придржава се професионалних и етичких стандарда; сачињава периодичне и годишње извештаје за послове које реализује у извештајном периоду; спроводи ревизорске процедуре, укључујући идентификовање и дефинисање предмета ревизије, развијање критеријума, преглед и анализа доказа и документовање процеса и процедура субјекта ревизије; обавља и друге послове по налогу руководиоца Групе.

**Услови:** Стечено високо образовање из научне области економске или правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци на пословима ревизије, интерне контроле, финансијске контроле или рачуноводствено – финансијским пословима, положен испит за овлашћеног интерног ревизора у јавном сектору, као и потребне компетенције за рад на радном месту.

**Висина основне плате:** 82.849,66 динара (нето износ).

.

**III Врста радног односа:** За сва оглашена радна места, радни однос се заснива на неодређено време.

**IV Место рада:** Нови Београд, Булевар Михајла Пупина бр. 2.

**V Фазе изборног поступка и учешће кандидата:**

**Сагласно одредбама члана 9. Закона о државним службеницима, прописано је да су кандидатима при запошљавању у државни орган под једнаким условима доступна сва радна места и да се избор кандидата врши на основу провере компетенција**.

Изборни поступак спроводи се из више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са конкурсном комисијом (у даљем тексту: комисија).

Кандидат који не испуни унапред одређено мерило за проверу одређене компетенције или се не одазове позиву да учествује у провери једне компетенције, искључује се из даљег тока изборног поступка, о чему ће бити обавештен на начин који је у пријави назначио за доставу обавештења.

**1. Провера општих функционалних компетенција:**

- **Организација и рад државних органа Републике Србије** – провераваће се путем теста на рачунару;

- **Дигитална писменост** – провераваће се решавањем задатака (практичним радом на рачунару);

- **Пословна комуникација** – провераваће се писаном симулацијом на рачунару.

**Напомена:** У погледу провере опште функционалне компетенције „Дигитална писменост”, ако кандидат поседује важећи сертификат, потврду или други одговарајући доказ о познавању рада на рачунару, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере.

Информације o материјалимa за припрему кандидата за проверу општих функционалних компетенција могу се наћи на веб-сајту Службе за управљање кадровима, <www.suk.gov.rs>.

**2. Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

* **за радно место под редним бројем 1 (радно место за анализу реализације програма и постизање планираних ефеката и статистике у области олимпијског спорта):**

А) Посебна функционална компетенција за област рада – Стручно – оперативни послови (методе и технике опсервације, прикупљања и евидентирања података; технике обраде и израде прегледа података и методе анализе и закључивања о стању у области), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о министарствима, Закон о спорту и Правилник о одобравању и финансирању програма којима се остварује општи интерес у области спорта), провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Закон о државној управи), провераваће се путем симулације (усмено).

* **за радно место под редним бројем 2 (радно место за анализу и проверу извештаја у области спорта):**

А) Посебна функционална компетенција за област рада – Стручно – оперативни послови (технике обраде и израде прегледа података и методе и технике израде извештаја на основу одређених евиденција), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о министарствима, Закон о спорту и Правилник о одобравању и финансирању програма којима се остварује општи интерес у области спорта), провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Закон о буџетском систему и Закон о државној управи), провераваће се путем симулације (усмено).

* **за радно место под редним бројем 3 (радно место за анализу реализације програма великих међународних такмичења):**

А) Посебна функционална компетенција за област рада – Стручно – оперативни послови (технике обраде и израде прегледа података и методе и технике израде извештаја на основу одређених евиденција), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о министарствима, Закон о спорту, Правилник о одобравању и финансирању програма којима се остварује општи интерес у области спорта и Правилник о условима за кандидовање организација у области спорта за организовање великог међународног такмичења), провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Закон о буџетском систему и Закон о државној управи), провераваће се путем симулације (усмено).

* **за радно место под редним бројем 4 (радно место за нормативне и опште правне послове):**

А) Посебна функционална компетенција за област рада – Нормативни послови (законодавни процес и номотехничка и правно-техничка правила за израду правних аката (усаглашеност прописа и општих аката у правном систему) и мишљења о примени закона и општих правних аката), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о министарствима, Закон о спорту и Уредба о националниим спортским признањима и новчаним наградама), провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Пословник о раду Владе, Закон о општем управном поступку, Закон о инспекцијском надзору, Закон о поступку регистрације у Агенцији за привредне регистре, Закон о слободном приступу информацијама од јавног значаја и Закон о заштити података о личности), провераваће се путем симулације (усмено).

* **за радно место под редним бројем 5 (радно место за правне послове и припрему уговора):**

А) Посебна функционална компетенција за област рада – Стручно – оперативни послови облигациони односи и имовинско-правни односи), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о министарствима и Закон о спорту), провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Закон о јавним набавкама и Закон о јавној својини), провераваће се путем симулације (усмено).

* **за радно место под редним бројем 6 (радно место за инспекцијске послове у спорту – инспектор):**

А) Посебна функционална компетенција за област рада – Инспекцијски послови (општи управни поступак и основе управних спорова; основи прекршајног права и прекршајни поступак и поступак инспекцијског надзора и методе анализе ризика), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о министарствима, Закон о спорту и Закон о спречавању допинга у спорту, провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Закон о државној управи), провераваће се путем симулације (усмено).

* **за радно место под редним бројем 7 (радно место за координацију припреме и извршења буџета):**

А) Посебна функционална компетенција за област рада – Финансијско – материјални послови (буџетски систем Републике Србије; поступак планирања буџета и извештавања и поступак извршења буџета), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о министарствима и Правилник о унутрашњем уређењу и систематизацији радних места у Министарству спорта), провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Закон о буџету и Правилник о систему извршења буџета Републике Србије), провераваће се путем симулације (усмено).

* **за радно место под редним бројем 8 (радно место интерног ревизора):**

А) Посебна функционална компетенција за област рада – Послови ревизије (методе и алати интерне ревизије; ревизија система, ревизија успешности и ревизија усаглашености са прописима; ревизија свих пословних процеса, укључујући и ревизију коришћења средстава ЕУ и поступак припреме Повеље интерне ревизије, стратешки и годишњи план интерне ревизије), провераваће се путем симулације (усмено).

Б) Посебна функционална компетенција за одређено радно место – Планска документа, прописи и акта из надлежности и организације органа (Закон о спорту), провераваће се путем симулације (усмено).

В) Посебна функционална компетенција за одређено радно место – Прописи из делокруга радног места (Правилник о заједничким критеријумима и стандардима за успостављање, функционисање и извештавање о систему финансијског управљања и контроле у јавном сектору), провераваће се путем симулације (усмено).

Г) Посебна функционална компетенција за одређено радно место – (страни језик - енглески језик, ниво Б2) провераваће се писано путем теста или увидом у доказ\* о знању енглеског језика – ниво Б2.

**Напомена:** У погледу провере посебне функционалне компетенције за одређено радно место – страни језик – енглески језик, ниво Б2, ако учесник конкурса поседује важећи сертификат, потврду или други одговарајући доказ о знању енглеског језика – ниво Б2 и жели да на основу њега буде ослобођен тестирања компетенције, неопходно је да уз пријавни образац (уредно и у потпуности попуњен у делу \* Знање страних језика који су тражени конкурсом), достави и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који је приложен уместо тестовне провере.

**3. Провера понашајниих компетенција**:

**Понашајне компетенције:** Управљање информацијама; Управљање задацима и остваривање резултата; Оријентација ка учењу и променама; Изградња и одржавање професионалних односа; Савесност, посвећеност и интегритет – провераваће се путем психометријских тестова и интервјуа базираном на компетенцијама.

**4. Интервју са комисијом и вредновање кандидата:**

Процена мотивације за рад на радном месту и прихватање вредности државних органа −  провераваће се путем интервјуа са комисијом (усмено).

**VI Рок за подношење пријава на јавни конкурс** је **15 (петнаест)** дана и почиње да тече наредног дана од дана оглашавања јавног конкурса у периодичном издању огласа Националне службе за запошљавање − у листу „Послови”.

**VII Пријава на јавни конкурс** вршисе на одговарајућем Обрасцу пријаве који је приложен уз текст овог конкурса, и доступан је на интернет презентацији Министарства спорта и Службе за управљање кадровимаили у штампаној верзији на писарници Министарства спорта, Нови Београд, Булевар Михајла Пупина бр. 2.

**Напомена:** Приликом попуњавања Обрасца пријаве потребно је да кандидати обрате пажњу да ли су преузели одговарајући Образац пријаве који се односи на радно место на које желе да конкуришу, односно да утврде да у Обрасцу пријаве пише тачан назив органа и радног места на које конкуришу. Пример правилно попуњеног обрасца пријаве се може погледати на блогу Службе за управљање кадровима − <https://kutak.suk.gov.rs/vodic-za-kandidate>, у одељку ,,Образац пријаве”.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Подносиоци пријаве се обавештавају о додељеној шифри у року од три дана од дана пријема пријаве, на начин који су навели у пријави.

**VIII Попуњен образац пријаве на конкурс подноси се** тако што се шаље поштом или се предаје непосредно на писарници Министарства спорта, Палатa „Србија”, Нови Београд, Булевар Михајла Пупина бр. 2 (источно крило), са назнаком „За јавни конкурс за попуњавање извршилачког радног места” (назив радног места).

**IX Лице задужено за давање информација о конкурсу, радним данима у периоду од 12.00 до 14.00 часова:** Весна Стругар, број телефона: 011/301−4015 и 066/8550-116, Министарство спорта.

**X Остали докази које прилажу кандидати који су успешно прошли фазе изборног поступка пре интервјуа са комисијом:**

* Уверење о држављанству;
* Извод из матичне књиге рођених;
* Диплома којом се потврђује врста и степен стручне спреме/образовања која је наведена у условима за радно место;
* Доказ о радном искуству у струци (потврде, решења и други акти којима се доказује на којим пословима, у ком периоду и са којом врстом и степеном стручне спреме/образовања је стечено радно искуство);
* Уверење о положеном државном стручном испиту за рад у државним органима (кандидати са положеним правосудним испитом, уместо доказа о положеном државном стручном испиту, подносе уверење о положеном правосудном испиту);
* Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази прилажу се у **оригиналу или фотокопији која је оверена** код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао), као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама. Фотокопије докумената које нису оверене од надлежног органа неће се разматрати.

Сви докази прилажу се на српском језику, у супротном морају бити преведени и оверени од стране овлашћеног судског тумача. Диплома којом се потврђује врста и степен стручне спреме/образовања, а која је стечена у иностранству мора бити нострификована.

**Напомена:** Одредбама члана 9. и члана 103. Закона о општем управном поступку („Службени гласник РС”, број 18/2016, 95/2018 – аутентично тумачење и 2/23 – одлука УС) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима, односно уверење о положеном правосудном испиту, уверење да кандидат није осуђиван на казну затвора од најмање шест месеци и потврда да учеснику конкурса раније није престајао радни однос у државном органу због теже повреде дужности из радног односа.

Потребно је да учесник конкурса у делу Изјава\*, у обрасцу пријаве, заокружи на који начин жели да се прибаве његови подаци из службених евиденција.

**XI Рок за подношење доказа:**Kандидати који су успешно прошли претходне фазе изборног поступка, пре интервјуа са комисијом позивају се да у року од 5 (пет) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Министарство спорта, Палатa „Србија”, 11070 Нови Београд, Булевар Михајла Пупина бр. 2 (источно крило).

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**Напомена:** Више о радном искуству и потврди од послодавца коју је потребно поднети у оквиру конкурсне документације за рад у органима државе управе погледајте Мапу изборног поступка у делу Кутак на адреси <https://kutak.suk.gov.rs/vodic-za-kandidate>, у одељку „Предаја докумената”.

**XII Датум и место провере компетенција учесника конкурса у изборном поступку**: Са учесницима конкурса чије су пријаве благовремене, допуштене, разумљиве и потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 23. фебруара 2026. године, о чему ће кандидати бити обавештени на бројеве телефона или електронске адресе које су навели у својим пријавама.

Провере општих функционалних компетенција, посебних функционалних компетенција, понашајних компетенција и интервју са комисијом ће се обавити у Министарству спорта, Палатa „Србија” Нови Београд, Булевар Михајла Пупина бр. 2 (источно крило). Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе) које наведу у својим пријавама.

**XIII Општи услови за запослење:**Држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**XIV Начин достављања одлуке о избору кандидата:** Министарство спорта ће Решење о пријему у радни однос изабраног кандитада објавити на интернет презентацији ([www.mos.gov.rs](http://www.minrzs.gov.rs)), у одељку „Конкурс за попуњавање извршилачких радних места” и огласној табли ресора, а у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу.

Достава свим кандидатима који су учествовали у изборном поступку сматра се извршеном истеком 15 дана од дана објављивања решења на интернет презентацији и огласној табли органа.

Јавно објављено решење уклања се са интернет презентације органа након истека рока од шест месеци од дана објављивања.

**НАПОМЕНE**

Сагласно члану 9. Закона о државним службеницима, кандидатима су при запошљавању у државни орган под једнаким условима доступна сва радна места и избор кандидата врши се на основу провере компетенција.

Јавни конкурс спроводи Конкурсна комисија коју је именовао министар спорта.

Кандидати који први пут заснивају радни однос у државном органу подлежу пробном раду од 6 месеци.

Положен државни стручни испит није услов, нити предност за заснивање радног односа. Кандидати без положеног државног стручног испита су дужни да тај испит положе до окончања пробног рада. Државни стручни испит нису дужни да полажу кандидати који су положили правосудни испит.

Кандидати без положеног испита за инспектора (за радно место под редним бројем 6.) примају се на рад под условом да тај испит положе у року од шест месеци од дана заснивања радног односа.

Кандидати без положеног испита за овлашћеног интерног ревизора у јавном сектору (за радно место под редним бројем 8.) примају се на рад под условом да тај испит положе у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве, биће одбачене решењем комисије.

Овај конкурс се објављује на интернет презентацији ([www.mos.gov.rs](http://www.minrzs.gov.rs)) и огласној табли Министарствa спорта, на интернет презентацији Службе за управљање кадровима: [www.suk.gov.rs](http://www.suk.gov.rs), на порталу е-управе и на интернет презентацији, огласној табли и у периодичном издању огласа Националне службе за запошљавање.

На интернет презентацији Службе за управљање кадровима: [www.suk.gov.rs](http://www.suk.gov.rs) може се погледати опис послова оглашеног радног места.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

МИНИСТАР

Зоран Гајић